CELEX: 32003R0650
Language: el
Date: 2003-04-10 00:00:00
Title: Κανονισμός (ΕΚ) αριθ. 650/2003 της Επιτροπής, της 10ης Απριλίου 2003, για τροποποίηση του κανονισμού (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου όσον αφορά τις εισαγωγές ζώντων αιγοπροβάτων (Κείμενο που παρουσιάζει ενδιαφέρον για τον ΕΟΧ)

Avis juridique important

|

32003R0650

Κανονισμός (ΕΚ) αριθ. 650/2003 της Επιτροπής, της 10ης Απριλίου 2003, για τροποποίηση του κανονισμού (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου όσον αφορά τις εισαγωγές ζώντων αιγοπροβάτων (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 095 της 11/04/2003 σ. 0015 - 0016

Κανονισμός (ΕΚ) αριθ. 650/2003 της Επιτροπήςτης 10ης Απριλίου 2003για τροποποίηση του κανονισμού (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου όσον αφορά τις εισαγωγές ζώντων αιγοπροβάτων(Κείμενο που παρουσιάζει ενδιαφέρον για τον ΕΟΧ)Η ΕΠIΤΡΟΠΗ ΤΩΝ ΕΥΡΩΠΑΪΚΩΝ ΚΟIΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου, της 22ας Μαΐου 2001, για τη θέσπιση κανόνων πρόληψης, ελέγχου και εξάλειψης ορισμένων μεταδοτικών σπογγωδών εγκεφαλοπαθειών(1), όπως τροποποιήθηκε τελευταία από τον κανονισμό (ΕΚ) αριθ. 260/2003(2), και ιδίως το άρθρο 23,Εκτιμώντας τα ακόλουθα:(1) O κανονισμός (ΕΚ) αριθ. 260/2003 της Επιτροπής, ο οποίος τροποποιεί τον κανονισμό (ΕΚ) αριθ. 999/2001, εισάγει νέους κοινοτικούς κανόνες για την εκρίζωση της νόσου ύστερα από την επιβεβαίωση της τρομώδους νόσου του προβάτου σε εκμετάλλευση μικρών μηρυκαστικών, βάσει της γνώμης που διατύπωσε η επιστημονική συντονιστική επιτροπή (ΕΣΕ) στις 4 και 5 Απριλίου 2002, σχετικά με την ασφαλή προμήθεια υλικών από μικρά μηρυκαστικά. Για λόγους συνέπειας με αυτούς τους κανόνες, οι κανόνες για το ενδοκοινοτικό εμπόριο προβάτων αναπαραγωγής είναι σκόπιμο να τροποποιηθούν ώστε να αρθούν οι σχετικοί με την τρομώδη νόσο περιορισμοί για το εμπόριο προβάτων με γονότυπο της πρωτεΐνης πριόν ARR/ARR.(2) Οι κανόνες για τις εισαγωγές ζώντων αιγοπροβάτων είναι σκόπιμο να τροποποιηθούν ώστε να συμβαδίζουν με τους κανόνες για το ενδοκοινοτικό εμπόριο.(3) Ο κανονισμός (ΕΚ) αριθ. 999/2001 είναι συνεπώς σκόπιμο να τροποποιηθεί αναλόγως.(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Το παράρτημα IX του κανονισμού (ΕΚ) αριθ. 999/2001 τροποποιείται σύμφωνα με το παράρτημα του παρόντος κανονισμού.Άρθρο 2Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.Εφαρμόζεται από την 1η Οκτωβρίου του 2003.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 10 Απριλίου 2003.Για την ΕπιτροπήDavid ByrneΜέλος της Επιτροπής(1) ΕΕ L 147 της 31.5.2001, σ. 1.(2) ΕΕ L 37 της 13.2.2003, σ. 7.ΠΑΡΑΡΤΗΜΑTo κεφάλαιο Ε του παραρτήματος ΙΧ αντικαθίσταται από το εξής κείμενο:"ΚΕΦΑΛΑΙΟ ΕΕισαγωγές αιγοπροβάτωνΟι εισαγωγές αιγοπροβάτων στην Κοινότητα μετά την 1η Οκτωβρίου 2003 εξαρτώνται από την προσκόμιση ζωοϋγειονομικού πιστοποιητικού με το οποίο βεβαιώνεται:α) είτε ότι αυτά έχουν γεννηθεί και εκτραφεί διαρκώς σε εκμεταλλεύσεις στις οποίες δεν έχει ποτέ διαγνωσθεί κρούσμα τρομώδους νόσου, και στην περίπτωση αιγοπροβάτων αναπαραγωγής πληρούν τις απαιτήσεις του παραρτήματος VIII κεφάλαιο Α τμήμα I στοιχείο α) σημεία i) και ii)·β) είτε ότι είναι πρόβατα με γονότυπο της πρωτεΐνης πριόν ARR/ARR, όπως ορίζεται στο παράρτημα Ι της απόφασης 2002/1003/EK της Επιτροπής, που προέρχονται από μία εκμετάλλευση στην οποία δεν έχει αναφερθεί κρούσμα της τρομώδους νόσου του προβάτου τους τελευταίους έξι μήνες.Στην περίπτωση που προορίζονται για ένα κράτος μέλος το οποίο, για το σύνολο της επικράτειάς του ή μέρος αυτής, κάνει χρήση των διατάξεων του παραρτήματος VIII κεφάλαιο Α τμήμα Ι στοιχεία β) ή γ), οι εισαγωγές αιγοπροβάτων συμμορφώνονται με πρόσθετες, γενικές ή ειδικές, εγγυήσεις, οι οποίες καθορίζονται σύμφωνα με τη διαδικασία του άρθρου 24 παράγραφος 2."